# Francesc Joan Martínez Mojica

Francesc Joan Martínez Mojica, més conegut com a Francis Mojica (Elx, 5 d'octubre de 1963), i que també signa els seus escrits com Francisco JM Mojica, és un microbiòleg, investigador i professor valencià titular del Departament de Fisiologia, Genètica i Microbiologia de la Universitat d'Alacant, conegut principalment per haver realitzat contribucions primerenques (1993) que descrivien les seqüències repetides CRISPR en arquees i el seu paper en els mecanismes d'immunitat de les cèl·lules procariotes. Els seus descobriments van cristal·litzar més tard en el desenvolupament de la tecnologia CRISPR-Cas.

## Recerca

Des que realitzà la seva tesi doctoral amb el tema de les seqüències CRISPR –terme que ell mateix va encunyar com a acrònim de Clustered Regularly Interspaced Short Palindromic Repeats– Mojica ha continuat el seu metòdic i permanent estudi, posant en aquestes seqüències la principal èmfasi de la seva carrera científica. El seu equip va ser el primer (2005) en indicar que les seqüències podrien relacionar-se amb la immunitat dels bacteris davant l'atac de certs virus. Llavors, Mojica no podia imaginar-se que aquest descobriment resultés útil per a l'edició de genomes mitjançant les eines CRISPR-Cas9 desenvolupades per Emmanuelle Charpentier, Jennifer Doudna, Feng Zhang i altres investigadors.
Una segona línia de recerca a la qual es dedica el grup liderat per Mojica a Alacant és la utilització de bacteriòfags com a alternativa als antibiòtics comuns.

## Reconeixements

L'aportació del grup de Mojica té una rellevància indubtable i per les diverses projeccions que el descobriment ha tingut –i que potencialment té– ha estat esmentat com a possible candidat al Premi Nobel de Medicina. Aquesta nominació podria prosperar depenent, segons s'assenyala, de quanta importància assigni l'Acadèmia sueca a la recerca bàsica i als processos en relació a la importància assignada als productes i resultats.
El 2016 va obtenir el Premi Rei Jaume I a la Recerca Bàsica per les seves contribucions al desenvolupament de la ciència a Espanya.
Ha estat guardonat en la IX edició (2016) amb el Premi Fundació BBVA Fronteres del Coneixement en la categoria de Biomedicina al costat d'Emmanuelle Charpentier i Jennifer Doudna pel seu treball pioner, que ha impulsat la revolució biològica creada per les tècniques CRISPR/Cas 9. Aquestes eines permeten modificar el genoma amb una precisió sense precedents, i de forma molt més senzilla i barata que qualsevol altre mètode anterior. De la mateixa manera que els programes fàcils i intuïtius d'edició de textos, el CRISPR/Cas 9 és capaç d'editar el genoma mitjançant un mecanisme que “retalla i enganxa” seqüències d'ADN. Es tracta d'una tecnologia tan eficaç i poderosa que s'ha difós amb insòlita rapidesa entre laboratoris de tot el món, “com a eina per entendre la funció dels gens i tractar malalties”, segons assenyala l'acta.
El 29 d'abril de 2017 va rebre a Saix (Alacant) el Premi Albert Sols, en la seva XVI edició, a la millor tasca investigadora en Ciències de la Salut.
L'agost de 2017 fou distingit amb el Albany Medical Center Prize, el guardó més important dels Estats Units en el camp de la recerca mèdica, en la categoria de Medicina i Recerca Biomèdica de 2017, per les seves contribucions al desenvolupament del sistema CRISPR/Cas9. Compartí aquest premi amb Emmanuelle Charpentier, Jennifer Doudna, Luciano Marraffini i Feng Zhang.

## Publicacions

(Selecció presa d'una pàgina institucional de la universitat d'Alacant, així com de les publicacions citades per Lander en el seu article The Heroes of CRISPR)

### Capítols de llibre

* F.J.M. Mojica, R.A. Garrett. Discovery and Seminal Developments in the CRISPR field (2013). In: CRISPR-Cas Systems: RNA-mediated adaptive immunity in Bacteri and Archaea. Barrangou, R. and van der Oost, J. (Eds.) Springer-Verlag Berlin Heidelberg. Cap1. pp 1-31. ISBN 978-3-642-34656-9; DOI: 10.1007/978-3-642-34657-6_1.

### Articles en revistes
## Referències

* ↑ https://imem.ua.es/va/qui-som/francisco-juan-martinez-mojica.html
* ↑ Ors Montenegro, Miguel. «Martínez Mojica, Francisco Juan» (en castellà), 24-01-2016. [Consulta: 2 octubre 2016].
* 1 2 3 «Instituto Multidisciplinar para el Estudio del Medio — Francisco Juan Martínez Mojica». [Consulta: 17 agost 2016].
* ↑ Lucio, Cristina G.; López, `Angele «El Gobierno tumbó en 2008 el proyecto que inspiró el premio Princesa de Asturias». , 29-05-2005 [Consulta: 17 agost 2016].
* ↑ Mojica, F.J. «Transcription at different salinities of Haloferax mediterranei sequences adjacent to partially modified PstI sites» (en anglès). Molecular Microbiology, 9, 3, 1993, pàg. 613—-621 [Consulta: 17 agost 2016].
* 1 2 Lander, Eric S. «The Heroes of CRISPR». Cell. Elsevier Inc., 164, 1—2, 2016, pàg. 18—28. ISSN: 0092-8674 [Consulta: 17 agost 2016].
* 1 2 Montoliu, Lluís. «Las herramientas CRISPR: un regalo inesperado de las bacterias que ha revolucionado la biotecnología animal». [Consulta: 17 agost 2016].
* ↑ Mojica, Francisco J. M. «Intervening sequences of regularly spaced prokaryotic repeats derive from foreign genetic elements». Journal of Molecular Evolution, 60, 2, 01-02-2005, pàg. 174–182. DOI: 10.1007/s00239-004-0046-3. ISSN: 0022-2844. PMID: 15791728 [Consulta: 1r maig 2017].
* ↑ Gómez Barakaldo, Noemí G. «El español Francisco Juan Martínez Mójica en las quinielas al Nobel de Medicina»., 30-09-2016 [Consulta: 5 octubre 2016].
* ↑ https://www.elperiodico.cat/ca/ciencia/20171004/francis-mojica-candidat-nobel-quimica-2017-6330702
* ↑ «¿Es este biólogo el próximo nobel español?»., 27 gener 2016 [Consulta: 17 agost 2016].
* ↑ «La Fundación Premios Rey Jaime I proclama los seis ganadores de 2016». Fundación Premios Rey Jaime I, 07-06-2016. Arxivat de l'original el 2016-08-08. [Consulta: 10 març 2018].
* ↑ Martínez, Cristina «El profesor de la Universidad de Alicante Francisco Martínez Mojica recibe el Premio Jaime I de Investigación Básica». Diario Información, 08-06-2016.
* ↑ La edición del ADN, premio Fronteras del Conocimiento en Biomedicina agencia sinc
* ↑ Discurso de Francisco Martínez Mojica, Premio Fronteras del Conocimiento 2016 en Biomedicina
* ↑ «Premios Frontera del Conocimiento 2016: Francisco Martínez Mojica». Arxivat de l'original el 2017-08-02. [Consulta: 10 març 2018].
* ↑ Universidad de Alicante, 29 de noviembre de 2016. Francis Mojica se alza con el XVI Premio "Alberto Sols" a la labor investigadora en Ciencias de la Salud
* ↑ Ayuntamiento de Sax, 30 de mayo de 2017. XVI Premios Científicos Alberto Sols. Premios a Francisco Martínez Mójica y Rubén Francés Guarinos
* ↑ «Albany Medical Center. Gene Editing Pioneers Selected to Receive America’s Most Distinguished Prize in Medicine, August 15, 2017». Arxivat de l'original el de febrer 3, 2019. [Consulta: de març 10, 2018].
* ↑ Francisco Mojica recibe el galardón de medicina más prestigioso de EE.UU. RTVE noticias, Ciencia y Tecnología, 15 de agosto de 2017

## Enllaços externs

* Entrevista a la Revista Mètode
* Vídeo Sistemas CRISPR-Cas, una revolución biotecnológica con origen bacteriano, per Francis Mojica en la XIII Edición de los Encuentros con la Ciencia, 18 de febrer de 2016
* Entrevista Arxivat 2016-09-16 a Wayback Machine. a la revista Sem@foro de la Sociedad Española de Microbilogía (Núm. 61, juny de 2016)
* Entrevista en vídeo als cursos d'estiu de la UCM (2017)